राष्ट्रीय प्रौद्योगिकी संस्थान सिक्किम

राष्ट्रीय प्रौद्योगिकी संस्थान, सिक्किम, जो कि आम तौर पर संदर्भित करने के लिए एनआईटी सिक्किम या एनआईटी एसकेएम के रूप में जाना जाता है,  रावंगला शहर के पास सिक्किम, भारत में  स्थित एक सार्वजनिक अभियांत्रिकी संस्थान है। यह भारत के ३१ राष्ट्रीय प्रौद्योगिकी संस्थानों में से एक है और भारत सरकार द्वारा एक महत्वपूर्ण राष्ट्रीय संस्थान के रूप में घोषित किया गया है है।यह एक स्वायत्त संस्थान है और मानव संसाधन विकास मंत्रालय, भारत सरकार तत्वावधान में कार्य करती है।

इतिहास 
राष्ट्रीय प्रौद्योगिकी संस्थान, सिक्किम २००९ कि  ११वीं पंचवर्षीय योजना के तहत भारत सरकार द्वारा स्वीकृत दस नव राष्ट्रीय प्रौद्योगिकी संस्थान में से एक है। आईटी सिक्किम में अगस्त २०१० से कामकाज शुरू कर दिया है।

परिसर 
वर्तमान में यह दक्षिण सिक्किम के  रावंगला उप डिवीजन के बरफंग ब्लॉक में अपने अस्थायी परिसर में  संचालित किया जा रहा है। यह संभावना है कि संसथान, पकयोंग, सिक्किम में अपने स्थायी परिसर के तैयार होने तक अपनी गतिविधियों को रावंगला परिसर में जारी रखेगा।

उपलब्ध पाठ्यक्रम 
सभी पाठ्यक्रम और परीक्षाएं केवल अंग्रेजी भाषा में आयोजित की जाती हैं। एनआईटी सिक्किम, अभियांत्रिकी के विभिन्न क्षेत्रों में ४-वर्षीय प्रौद्योगिकी स्नातक (बी. टेक) कार्यक्रम,  २- वर्षीय प्रोद्योगिकी स्नातकोत्तर (एम. टेक) कार्यक्रम और पीएचडी कार्यक्रम प्रदान करता है। स्नातक कार्यक्रमों में प्रवेश के लिए चयन जेईई (मुख्य) के माध्यम से किया जाता है. स्नातकोत्तर पाठ्यक्रमों में प्रवेश के लिए चयन गेट (एम.टेक) के माध्यम से कर रहे हैं।

विभाग 
शैक्षणिक विभागों में निम्नलिखित शामिल हैं:
 अभियांत्रिकी
 जैव प्रौद्योगिकी विभाग
 सिविल अभियांत्रिकी विभाग 
 कंप्यूटर विज्ञान और अभियांत्रिकी विभाग
 इलेक्ट्रिकल और इलेक्ट्रॉनिक्स अभियांत्रिकी विभाग
 इलेक्ट्रॉनिक्स और संचार अभियांत्रिकी विभाग
 यांत्रिक अभियांत्रिकी विभाग
 विज्ञान
 रसायन विज्ञान विभाग
 भौतिकी विभाग
 गणित विभाग
 संबद्ध विभाग
 मानविकी और सामाजिक विज्ञान विभाग

छात्र गतिविधियाँ  
पाठ्येतर गतिविधियों में एक नवीनता सेल, समुदाय विकास समाज (Aayas), यांत्रिकी अभियंता समाज (Yantrikaa), नृत्य क्लब (Illusion) और फोटोग्राफी क्लब शामिल हैं।

एनआईटी सिक्किम छात्रों का एक वार्षिक प्रौद्योगिकी महोत्सव (उत्सव)  Abhiyantran और तीन दिन की सामाजिक-सांस्कृतिक उत्सव UGDAM आयोजित करता है।

इन्हें भी देखें 
 राष्ट्रीय प्रौद्योगिकी संस्थान
 मानव संसाधन विकास मंत्रालय
 सिक्किम

सन्दर्भ

बाहरी कड़ियाँ 
 आधिकारिक वेबसाइट